అన్ని ఎంట్రెన్స్ పరీక్షలకు తరగతులు : ప్రభుత్వ డిగ్రీ కాలేజీల్లో ఫ్రీగా కోచింగ్ | V6 Telugu News
అన్ని ఎంట్రెన్స్ పరీక్షలకు తరగతులు : ప్రభుత్వ డిగ్రీ కాలేజీల్లో ఫ్రీగా కోచింగ్
తెలంగాణ రాష్ట్రంలోని డిగ్రీ విద్యార్థులకు గుడ్ న్యూస్ అందించింది తెలంగాణ ప్రభుత్వం. ప్రస్తుత సబ్జెక్టులతో పాటు.. భవిష్యత్తులో ఉపయోగపడే IAS, IPS లాంటి పరీక్షల కోసం కోచింగ్ లు ఇవ్వనున్నారు. ఈ క్రమంలోనే నూతన విద్యావిధానానికి శ్రీకారం చుట్టింది సర్కార్. ప్రభుత్వ విద్యా విధానంలో సమూల మార్పులు తీసుకురావాలని నిర్ణయించుకున్న రాష్ట్ర ప్రభుత్వం.. ప్రభుత్వ కాలేజీల్లోని విద్యార్థులకు చదువుతోపాటు ఉద్యోగ అర్హత పరీక్షలకు శిక్షణ ఇప్పించనున్నది.
జాతీయ స్థాయిలో నిర్వహించే IAS,IPS లాంటి సివిల్ సర్వీసెస్ ఉద్యోగ రాతపరీక్షలతోపాటు MBBS, IIT, NITలలో ప్రవేశాల కోసం నిర్వహించే నీట్, IIT-JEE వంటి ప్రవేశపరీక్షలపై గ్రామీణ, పేద విద్యార్థులకు పాఠశాల దశనుంచే అవగాహన కల్పించాలని సీఎం కేసీఆర్ సంకల్పించారు. ప్రస్తుతం రాష్ట్రవ్యాప్తంగా సివిల్స్‌ కు సిద్ధమవుతున్న ఎంతో మంది విద్యార్థులు లక్షల రూపాయలు చెల్లించి IAS కోచింగ్ సెంటర్లలో శిక్షణ పొందుతున్నారు. అయితే గ్రామీణ ప్రాంతాలకు చెందిన నిరుపేదలకు అంత స్తోమత లేకపోవడంతో వారికి కూడా ఈ అవకాశాన్ని కల్పించాలని నిర్ణయించింది ప్రభుత్వం. దీంతో అన్ని ప్రభుత్వ డిగ్రీ కాలేజీల్లోని విద్యార్థులందరికీ సివిల్స్‌ లో శిక్షణ ఇచ్చేందుకు రాష్ట్ర కళాశాలల విద్య కమిషనరేట్ ప్రణాళికను రూపొందిస్తున్నది. దీనిని 2019 విద్యా సంవత్సరం నుంచి అమలుచేయాలని ఆ శాఖ నిర్ణయించింది.
ఈ నిర్ణయం వలన 50 వేల మంది విద్యార్థులకు ప్రయోజనం చేకూరుతుంది. రాష్ట్రంలోని 404 ప్రభుత్వ జూనియర్ కాలేజీల్లో చదువుతున్న విద్యార్థులకూ నీట్, IIT-JEE, ఎంసెట్ తదితర ప్రవేశ పరీక్షలకు ఉచితంగా శిక్షణ ఇప్పించాలని ప్రభుత్వం నిర్ణయించింది. దీంతో రోజువారీ తరగతులతోపాటు ఈ ప్రవేశ పరీక్షలకు సంబంధించిన శిక్షణ తరగతులను నిర్వహించేందుకు ఇంటర్ బోర్డు ఇప్పటికే ప్రణాళికలు రూపొందించింది. ప్రస్తుత విద్యా సంవత్సరంలో రెండు లక్షల మంది విద్యార్థులకు ఈ శిక్షణ ఇవ్వనున్నారు. అలాగే రాష్ట్ర స్థాయిలో ప్రతిభావంతులైన విద్యార్థులకు ఎంపికచేసి, రెసిడెన్షియల్ తరహాలో ఇంటర్ తరగతులతోపాటు జాతీయ స్థాయి ప్రవేశ పరీక్షలకు శిక్షణ ఇవ్వాలని నిర్ణయించామని తెలిపింది ఇంటర్ బోర్డు.
anni entrens pareekshalaku taragatulu : prabhutva digri callagello freega koching | V6 Telugu News
anni entrens pareekshalaku taragatulu : prabhutva digri callagello freega koching
telamgaana rashtramloni digri vidyaarthulaku gud neus andinchindi telamgaana prabhutvam. prastuta sabjektulatho paatu.. bhavishyattulo upayogapade IAS, IPS lanti pareekshala kosam koching lu ivvanunnaaru. ee kramamlone noothana vidyaavidhaanaaniki srikaram chuttindi sarkar. prabhutva vidya vidhaanamlo samuula maarpulu teesukuraavaalani nirnayinchukunna rashtra prabhutvam.. prabhutva kaalejeelloni vidyaarthulaku chaduvutopatu udyoga arhata pareekshalaku sikshana ippinchanunnadi.
jaateeya sthaayilo nirvahinche IAS,IPS lanti sivil survices udyoga raatapareekshalathopaatu MBBS, IIT, NITlalo pravesaala kosam nirvahinche neet, IIT-JEE vanti pravesapareekshalapai graameena, pedha vidyaarthulaku paatasaala dasanunche avagaahana kalpinchaalani cm kcr sankalpinchaaru. prastutam raashtravyaaptamgaa sivillis ku siddhamavutunna entho mandi vidyaarthulu lakshala roopaayalu chellinchi IAS koching centerlalo sikshana pondutunnaaru. ayithe graameena praantaalaku chendina nirupedalaku anta stomata lekapovadamto vaariki kuudaa ee avakaasaanni kalpinchaalani nirnayinchindi prabhutvam. deentho anni prabhutva digri kaalejeelloni vidyaarthulandarikii sivillis loo sikshana ichenduku rashtra kalaasaalala vidya commisionate pranaalikanu roopondistunnadi. deenini 2019 vidya samvatsaram nunchi amalucheyaalani aa saakha nirnayinchindi.
ee nirnayam valana 50 vela mandi vidyaarthulaku prayojanam chekurutundi. rashtramloni 404 prabhutva joonier callagello chaduvutunna vidyaarthulakuu neet, IIT-JEE, emset taditara pravesha pareekshalaku uchitamgaa sikshana ippinchaalani prabhutvam nirnayinchindi. deentho rojuwari taragatulatopaatu ee pravesha pareekshalaku sambandhinchina sikshana taragatulanu nirvahinchenduku inter bordu ippatike pranaalikalu roopondinchindi. prastuta vidya samvatsaramlo rendu lakshala mandi vidyaarthulaku ee sikshana ivvanunnaaru. alaage rashtra sthaayilo pratibhaavantulaina vidyaarthulaku empikachesi, recidential tarahaalo inter taragatulatopaatu jaateeya sthaayi pravesha pareekshalaku sikshana ivvaalani nirnayinchaamani telipindi inter bordu.